《型范》
明代·李梦阳

器土必型，器竹必范。绥则有蝉，冠则有范。哲人畏威，爰矜爰业。

省之察之，春冰是涉。帝命攸畀，而胡罔嘉。忽心乘之，厥玉斯瑕。

圣戒罔念，贤省日三。舆则倚之，立则如参。渊鱼负冰，谷鸟嘤嘤。

贤岂在贵，愚匪无荣。维彼贤人，省躬靡疚。彼愚何人，外华中垢。

作者简介：李梦阳（1472-1530)，字献吉，号空同，汉族，庆阳府安化县(今甘肃省庆城县)人，迁居开封，工书法，得颜真卿笔法，精于古文词，提倡“文必秦汉，诗必盛唐”，强调复古，《自书诗》师法颜真卿，结体方整严谨，不拘泥规矩法度，学卷气浓厚。明代中期文学家，复古派前七子的领袖人物。